open-index/open-wikipedia-markdown huggingface dataset:
Bilal Hassani

**Bilal Hassani** () er ein fransk songar, låtskrivar, publikumspåverkar og videomakar. Han er kjend for sine musikkvideoar på YouTube, og han deltok i den TV-sende talenttevlinga *The Voice Kids* i 2015. I 2019 representerte han Frankrike i Eurovision Song Contest i Tel Aviv med songen «Roi».

## Bakgrunn

Bilal Hassani vart fødd i Paris og har marokkansk opphav. Han har ein eldre bror, Taha Hassani (fødd 1995). Foreldra skilde seg då Bilal var to år gammal.

Som femåring byrja han å opptre og syngje for familien, og tok deretter songtimar. I 2015 vart han overtalt av komikarvennen Nemo Schiffman til å delta i den franske talenttevlinga *The Voice Kids* på TV-kanalen TF1. Der opptredde han med Eurovision-vinnarsongen «Rise Like a Phoenix» av idolet sitt, den austerrikske dragqueen-artisten Conchita Wurst. Han vart anteken av dommarane og fekk songaren Patrick Fiori som mentor. Hassani vart til slutt slått ut i andre runde.

I desember 2018 vart Hassani offentleggjord som ein av 18 deltakarar i songtevlinga *Destination Eurovision* på France 2, den franske uttakinga til Eurovision Song Contest. Han deltok med songen «Roi», som vart sloppen 4. januar 2019. Hassani vann sin semifinale 12. januar 2019 og seinare finalen laurdag 26. januar 2019. Han fekk dimed representere Frankrike i Eurovision Song Contest i Tel Aviv 14.–18. mai 2019. Som ein av dei fem største økonomiske bidragsytarane, var Frankrike direktekvalifisert til finalen 18. mai, og Hassani hadde startnummer 21. I finalen vart han nummer 16 av 26 deltakarar.

## Privatliv
I 2017 vart Hassani uteksaminert frå vidaregåande, og 23. juni same år kom han offentleg ut som homofil via sosiale medium. Han er kjend for sin androgyne stil og for  flamboyante opptredenar og kostyme. I 2018 peika homo-magasinet *Têtu* ut Hassani som ein av «30 LHBT-personar som utviklar Frankrike» og kalla han eit «ikon for fransk LHBT-ungdom».

Hassani har sidan motteke rasistiske og homofobiske angrep via sosiale medium, og han har motteke fleire dødstrugslar via nettet. Samskipnadene Urgence Homophobie og Stop Homophobie har gått saman om å oppsøkje og rettsleg forfølgje personane som har uttrykt hat mot Bilal Hassani på sosiale medium.

## Diskografi

### Album

* 2019: *Kingdom*

### Singlar

* 2016: «Wanna Be»
* 2017: «Follow Me»
* 2017: «House Down»
* 2018: «Shadows»
* 2018: «Heaven With You»
* 2019: «Roi»
* 2019: «Jaloux»

## Referansar

**Denne artikkelen bygger på «[[:nb:Bilal Hassani|Bilal Hassani]]» frå ,  den 29. desember 2021.*
Çingiz Mustafayev

**Çingiz Mustafayev** () er ein aserbajdsjansk songar og låtskrivar, best kjend under artistnamnet **Chingiz**. Han representerte Aserbajdsjan i Eurovision Song Contest 2019 i Tel Aviv i Israel med «Truth».

## Bakgrunn
Mustafayev vart fødd i Moskva og flytta til Qazax i Aserbajdsjan då han var seks år gammal. Allereie som barn lærte han seg å spele gitar og byrja etter kvart å skrive sine eigne songar.

Som 13-åring flytta Mustafayev til hovudstaden Baku saman med mor og broren. I 2007 prøvesong han i den aserbajdsjanske versjonen av *[[Idol Storbritannia|Pop Idol]]*. Han vann seinare tevlinga og vart ein kjend artist i den aserbajdsjanske musikkbransjen. I 2013 representerte han Aserbajdsjan i den internasjonale musikkfestivalen *New Wave* i Jūrmala i Latvia. Under festivalen song han duett saman med Polina Gagarina. Mustafayev enda til slutt på 11. plass i tevlinga.. Tre år etter deltok Mustafayev i den ukrainske versjonen av *[[Fjernsynsserien The Voice|The Voice]]*, men vart slått ut i dei innleiande rundane. Sidan då har Chingiz opptredd med bandet sitt, Palmas, som sameinar tradisjonell aserbajdsjansk og tyrkisk folkemusikk med flamenco, rock og pop. Han har òg satsa på ein solokarriere og gav ut popsongen «Tenha gezen» i 2019.

8. mars 2019 vart det offentleggjort at Chingiz skulle representere Aserbajdsjan i Eurovision Song Contest 2019 med songen «Truth». I januar 2019 vart Aserbajdsjan trekt til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Chingiz hadde startnummer 18 – det siste bidraget ut på scena. I avrøystinga vart han blant dei ti beste i semifinalen, og Aserbajdsjan kvalifiserte seg dimed til finalen laurdag 18. mai. I finalen enda Chingiz og «Truth» på åttandeplass.

## Referansar

**Denne artikkelen bygger på «[[:nb:Çingiz Mustafayev|Çingiz Mustafayev]]» frå ,  den 26. desember 2021.*
Conan Osíris

**Tiago Miranda** (), best kjend under artistnamnet **Conan Osíris**, er ein portugisisk songar og låtskrivar. Han fekk sitt nasjonale gjennombrot i 2019, då han vann den portugisiske songtevlinga *Festival da Canção* med songen «Telemóveis». Han representerte Portugal i Eurovision Song Contest 2019 i Tel Aviv i Israel.

## Diskografi

### Album

### EP-ar

### Singlar

#### Som hovudartist

## Referansar

**Denne artikkelen bygger på «[[:nb:Conan Osíris|Conan Osíris]]» frå ,  den 29. desember 2021.*
Madame Monsieur

**Madame Monsieur** er ein fransk musikkduo beståande av vokalisten Émilie Satt og produsenten Jean-Karl Lucas. Duoen lagar musikk hovudsakleg innan pop, elektronika, elektronisk pop og fransk pop. Madame Monsieur representerte Frankrike i Eurovision Song Contest 2018 med songen «Mercy» i Lisboa i Portugal.

## Bakgrunn
Émilie Satt, fødd Émilie Sattonet, og Jean-Karl Lucas møtte kvarandre fyrste gongen i 2008 og skipa Madame Monsieur i 2013. I 2015 skreiv dei songen «Smile» for den franske rapparen Youssoupha, og dei deltok seinare i den franske musikk-tv-programmet *Taratata*. Duoen gav ut debutplata *Tandem* 4. november 2016.

1. januar 2018 vart det offentleggjort at Madame Monsieur var ein av deltakarane i *Destination Eurovision*, den franske uttakinga til Eurovision Song Contest 2018 med songen «Mercy». Duoen vann semifinalen og seinare finalen 27. januar og fekk dimed representere Frankrike i Eurovision Song Contest 2018 i Portugal. Der enda dei på ein 13. plass i finalen.

Madame Monsieur var med på å skrive songen «Roi», det franske bidraget i Eurovision Song Contest i 2019 som vart framført av artisten Bilal Hassani.

## Medlemmar

* Émilie Satt — hovudvokal
* Jean-Karl Lucas — produksjon og bakgrunnsvokal

## Diskografi

### Album

### Singlar

## Kjelder

**Denne artikkelen bygger på «[[:nb:Madame Monsieur|Madame Monsieur]]» frå ,  den 29. desember 2021.*
Mercy av Madame Monsieur

**«Mercy»** er ein fransk song frå 2018, skriven og framført av den franske duoen Madame Monsieur. Songen vart utgjeven digitalt 20. januar 2018 gjennom plateselskapa Low Wood og Play Two, og songen var hovudsporet på andre albumet til duoen, *Vu d'ici,* utgjeve i 2018. «Mercy» var det franske bidraget i Eurovision Song Contest 2018 i Lisboa i Portugal.

## Bakgrunn
«Mercy» er skriven og produsert av Émilie Satt og Jean-Karl Lucas, som saman utgjer duoen Madame Monsieur. Tittelen tyder 'nåde', men peiker eigenleg til ein verkeleg person, ei jente som vart fødd av nigerianske flyktningar om bord på ein båt i Middelhavet. Jenta vart døypt Mercy og vart seinare funnen i godt hald på i ein italiensk flyktningleir på Sicilia. Songen tek dimed for seg den europeiske migrasjonskrisa som har eskalert frå 2015, og som har kosta tusenvis av menneskeliv. I musikkvideoen til songen går menneske rundt i europeiske storbyar, iført redningsvestar og varmefoliar.

### Eurovision Song Contest
1. januar 2018 vart Madame Monsieur stadfesta som ein av 18 deltakarar til songtevlinga *Destination Eurovision*, den franske nasjonale uttakinga til Eurovision Song Contest. «Mercy» gjekk vidare frå semifinalen 20. januar etter toppoeng frå den internasjonale juryen og franske tv-sjåarar. Songen vann deretter finalen 27. januar, etter å ha kome på tredjeplass hos juryen og ein klår fyrsteplass hos tv-sjåarane.

Etter å ha vunne *Destination Eurovision*, vart «Mercy» det franske bidrag i Eurovision Song Contest 2018. Songen deltok i finalen laurdag 12. mai i Lisboa i Portugal, der han vart nummer 13 av 26 deltakarar.

## Listeplasseringar

## Kjelder

**Denne artikkelen bygger på «[[:nb:Mercy (Madame Monsieur)|Mercy (Madame Monsieur)]]» frå ,  den 29. desember 2021.*
Kobi Marimi

**Kobi Marimi** (}}) er ein israelsk songar som vann den nasjonale talenttevlinga *HaKokhav HaBa* (*den neste stjerna*) i februar 2019. Marimi representerte Israel i Eurovision Song Contest på heimebane i mai 2019 med låten «Home».

## Bakgrunn
Marimi vart fødd og oppvaksen i Ramat Gan og flytta seinare til Tel Aviv der han jobba som bartender. Han har sunge sidan han var 13 år gammal og er utdanna skodespelar. Han vart seinare kåra til den meste lovande skodespelaren under israelske Musical Theatre Festival.

Sjølv om han har sunge sidan han var tenåring, hadde ikkje Marimi noka formell songerfaring før han melde seg på den TV-sende talenttevlinga *HaKokhav HaBa* hausten 2018. Etter ein serie med semifinalar gjekk han til slutt til topps i finalen tysdag 12. februar 2019 send på israelske Keshet 12. Gjennom sigeren fekk Marimi representere Israel i finalen av Eurovision Song Contest 2019 på heimebane i Tel Aviv laurdag 18. mai. Bidraget «Home» vart offentleggjort i mars.

## Referansar

**Denne artikkelen bygger på «[[:nb:Kobi Marimi|Kobi Marimi]]» frå ,  den 29. desember 2021.*
S!sters

**S!sters** var ein kortliva tysk popduo som bestod av songarane Laura Kästel og Carlotta Truman. Duoen representerte Tyskland i Eurovision Song Contest 2019 med songen «Sister» etter å ha vunne den tyske songtevlinga *Unser Lied für Israel* 22. februar 2019. Duoen vart oppløyst i februar 2020.

## Bakgrunn
S!sters vart sett saman i høve den tyske tevlinga *Unser Lied für Israel* i 2019, men begge medlemmane hadde fleire år med song- og sceneerfaring frå tidlegare.

### Charlotta Truman
Charlotta Truman (fødd 19. oktober 1999) vaks opp i ein tysk-britisk familie i Hannover, og byrja å syngje som barn. Allereie som tolvåring i 2011 mottok ho fem Deutscher Rock & Pop Preis-utmerkingar, blant anna som beste solosongar. I 2014 song ho saman med rockebandet Revolverheld på NDR 2 Papenburg festival framfor 25 000 tilskodarar, og same år deltok ho i talenttevlinga *The Voice Kids*. Nyttårssaftan 2017–18 opptredde ho under ZDF sitt nyttårsshow frå Brandenburger Tor.

### Laura Kästel
Laura Kästel (fødd 29. september 1992), med artistnamnet *Laurita Spinelli*, kjem frå ein tysk-filippinsk familie frå Königsau i Rheinland-Pfalz. Mora hennar er songar, medan faren er pianist. Som tiåring i 2002 vann ho *Kiddy Contest*, ei tv-send songtevling på ZDF for barn mellom 8 og 14 år. Etter vidaregåande skule byrja ho å skrive songar, og ho fekk jobb som støttevokalist under turneen til *The Voice of Germany*. Ho har vore støttevokalist for songaren Lena, men har  òg jobba med å skrive og produsere songar til debutalbumet sitt. Ho bur no i Wiesbaden. 

### Som duo
Truman og Kästel vart sett saman til duo i høve den tyske tevlinga *Unser Lied für Israel*  til Eurovision Song Contest 2019. Duoen kalla seg S!sters, og dei deltok med låten «Sister», skriven av Laurell Barker, Marine Kaltenbacher, Tom Oehler og Thomas Stengaard. Den tyske finalen vart arrangert i Berlin fredag 22. februar, og «Sister» var det sjuande og siste bidraget ut i tevlinga. I avrøystinga fekk duoen høgaste poeng frå den internasjonale juryen og tv-sjåarane, og vann dimed tevlinga samanlagt. S!sters fekk dimed representere Tyskland i finalen av Eurovision Song Contest i Tel Aviv laurdag 18. mai. I finalen fekk duoen null poeng i telefonavrøystinga, men 24 poeng frå juryane. Dei enda til slutt som nummer 25 av 26 bidrag.

Året etter, i februar, 2020, oppløyste Truman og Kästel gruppa for å satse på sine eigne solokarrierar.

## Referansar

**Denne artikkelen bygger på «[[:nb:S!sters|S!sters]]» frå ,  den 29. desember 2021.*
Amar pelos dois

**«Amar pelos dois»** ('å elske for oss begge') er ein portugisisk ballade som vert framført av Salvador Sobral. Songen er skriven av systera hans, Luísa Sobral. I mars 2017 vann «Amar pelos dois» den portugisiske songtevlinga *Festival da Canção* og vann deretter Eurovision Song Contest 2017 – den fyrste sigeren til Portugal i Eurovision Song Contest. Songen er ein roleg jazzinspirert kjærleiksballade. Teksta handlar om tapt kjærleik, og songaren sitt søk etter å finna henne. Til slutt konkluderer han med at «mitt hjarte kan elske for oss begge».

## Eurovision Song Contest
I Eurovision Song Contest vann «Amar pelos dois» den fyrste semifinalen tysdag 9. mai 2017 og kvalifiserte seg dimed seg til finalen laurdag 11. mai. Der var «Amar pelos dois» det ellevte bidraget ut på scena og vann til slutt ein klår siger hos både juryane og sjåarane. Portugal fekk til saman 758 poeng, 143 poeng meir enn andreplassen Bulgaria. Dette var den fyrste sigeren til Portugal og sette ein stoppar for ei rekordlang deltaking utan ein førsteplass i Eurovision Song Contest. Den beste plasseringa til Portugal før sigeren var ein sjetteplass med songen «O meu coração não tem cor» i 1996.

## Listeplasseringar

## Referansar

**Denne artikkelen bygger på «[[:nb:Amar pelos dois|Amar pelos dois]]» frå ,  den 29. desember 2021.*
Barbershop

**Barbershop** er ein vokal musikksjanger som stammar frå USA på 1800-talet. Han er kjenneteikna av a cappella-song med tett harmoni og parallell stemmeføring.
Barbershop-musikk blir gjerne framført av ein mannskvartett, men kan òg syngast av firestemt kor.

Dei fire mannsstemmane i barbershop blir kalla tenor, lead, baryton og bass, der tenor er lysast og bass djupast. Melodien ligg som hovudregel i den nest lysaste stemmen lead (òg kalla andretenor i tradisjonelle kor).

På verdsbasis er herresida av barbershopkvartettar og kor organiserte i Barbershop Harmony Society. I Norden heiter organisasjonen SNOBS. Barbershop kan òg syngast av kvinner. Verdsorganisasjonen heiter Sweet Adelines og den nordiske Nordic Light. Sjangeren stammar opphavleg frå musisering på offentlege stadar i Europa på 1600-talet  (derav namnet *barbershop*), men blei særleg utbreidd i USA frå 1800-talet, særleg i perioden før første verdskrigen. I Norden har barbershop flest utøvarar i Sverige.

## Kjelder

**Denne artikkelen bygger på «[[:nb:Barbershop|Barbershop]]» frå ,  den 30. desember 2021.*  

## Litteratur

* 
* 

## Bakgrunnsstoff
* Barbershop i musikkordboken.no
* Nettstaden til Barbershop Harmony Society (engelsk)
Fabrizio Moro

**Fabrizio Mobrici** (), kjend under artistnamnet **Fabrizio Moro**, er ein italiensk songar, låtskrivar og programleiar på TV. Han slapp debutalbumet sitt *Fabrizio Moro* i 2000, og han fekk kommersiell suksess i 2007, då han vann nykomarklassen i San Remo-festivalen med songen «Pensa». Songen toppa hitlistene i Italia, og albumet med same tittel vart sertifisert med gull av Federazione Industria Musicale Italiana (FIMI).

Per 2019 har Moro gjeve ut ni studioalbum, éin EP og ei rekkje singlar. I 2011 var Moro programleiar for dokureality-serien *Sbarre* som vart send på Rai 2. Han har òg skrive ei rekkje songar for andre artistar som bandet Stadio og popsangeren Noemi.

Saman med Ermal Meta vann Moro San Remo-festivalen 2018 med songen «Non mi avete fatto niente». Duoen representerte Italia i Eurovision Song Contest 2018 i Lisboa i Portugal, der han enda på ein femteplass.

## Diskografi

### Album

## Kjelder

**Denne artikkelen bygger på «[[:nb:Fabrizio Moro|Fabrizio Moro]]» frå ,  den 30. desember 2021.*
Vivo cantando

**«Vivo cantando»** ('eg lever syngande') er ein spansk popsong som vann Eurovision Song Contest 1969 for Spania. Songen vert framført av Salomé og var skriven av Maria José de Cerato og Aniano Alcalde. Dette var den andre sigeren til Spania  i Eurovision Song Contest, men «Vivo cantando» delte sigeren med tre andre bidrag, sidan det ikkje var nokon reglar som hindra ei deling av sigeren. Per 2021 er dette framleis den siste sigeren til Spania i Eurovision Song Contest.

## Eurovision Song Contest
Salomé var handplukka av den spanske kringkastaren til å representere Spania på heimebane i Eurovision Song Contest 1969. I den nasjonale finalen på Mallorca vann «Vivo cantando» ein overlegen siger og vart det spanske bidraget til Eurovision Song Contest. Songen er eit sprudlande uptempo-nummer, og Salomé framførte han saman med tre mannlege støttevokalistar.

I Eurovision Song Contest i Madrid 29. mars var «Vivo cantando» det tredje bidraget ut på scena av til saman 16 bidrag. I avrøystinga fekk songen 18 poeng – like mange som «Boom Bang-a-Bang» med Lulu frå Storbritannia, «De troubadour» med Lenny Kuhr frå Nederland og «Un jour, un enfant» med Frida Boccara frå Frankrike. Men det var ingen reglar som sa at det berre skulle vere éin vinnar. Dimed vart alle fire bidraga erklærte som vinnarar, for fyrste og einaste gong i historia. Året etter vart reglane endra, slik at det berre kan vere eitt bidrag som vinn Eurovision Song Contest. «Vivo cantando» fekk eitt av ti moglege poeng frå den norske juryen, noko som tyder at éin av dei ti norske dommarane hadde songen som sin favoritt.

Sigeren var den andre for Spania, og den andre sigeren på rad. Dette er òg den førebels siste sigeren til Spania i Eurovision Song Contest.

## Songen
«Vivo cantando» er ein kvikk og lystig poplåt, der songaren fortel sin kjære om alle dei positive endringane han har ført inn i livet hennar. Blant anna lever ho no livet sitt syngande.

I Eurovision Song Contest hadde Salomé med seg tre mannlege støttevokalistar, og ho stilte i ein ikonisk turkis buksedress, kreert av den spanske moteskaparen Manuel Pertegaz. Antrekket var dekt av porselensliknande perler som rørte på seg når Salomé dansa. Dansinga hennar vart òg lagd merke til, sidan dette braut med tradisjonane i Eurovision Song Contest om at artisten helst skulle stå stille og framføre melodien. Fleire andre artistar, blant anna britiske Lulu og irske Muriel Day, braut òg dansetradisjonen dette året, utan at det fekk nokre konsekvensar. 

## Andre innspelingar
Salomé spelte inn songen på seks språk: spansk, katalansk («Canto i vull viure»), baskisk («Kantari bizi naiz»), engelsk («The Feeling of Love»), fransk («Alors je chante») og italiensk («Vivo cantando»).

«Vivo cantando» vart etterfølgd av Julio Iglesias med «Gwendolyne» i Eurovision Song Contest 1970.

## Listeplasseringar

## Referansar

**Denne artikkelen bygger på «[[:nb:Vivo cantando|Vivo cantando]]» frå ,  den 30. desember 2021.*
Nocturne av Secret Garden

**«Nocturne»** er ein norsk song som vann Melodi Grand Prix 1995 og deretter Eurovision Song Contest same år. Songen er nesten heilt instrumental og har ei kort tekst på berre 24 ord. Melodien vart komponert av Rolf Løvland, medan Petter Skavlan skreiv teksta. Songen vart framført av duoen Secret Garden og fekk ein viss kommersiell suksess etter sigeren. I Noreg kom songen aldri inn på VG-lista, men gjorde suksess som ein del av albumet *Songs from a Secret Garden* som toppa VG-lista same året.

## Melodi Grand Prix
NRK spesialinviterte Rolf Løvland til å levere inn ein song til Melodi Grand Prix 1995. Til slutt valde Løvland å sende inn «Nocturne», ein låt som var skriven til det fyrste albumet til Secret Garden. Det var dimed aldri meininga at songen skulle vere med i Melodi Grand Prix. «Det var helt tilfeldig at produsenten for Melodi Grand Prix fikk høre låten. Han mente 'Nocturne' var noe annerledes og nytt, og trodde den hadde et stort potensial i konkurransen. Til slutt lot jeg meg overtale» sa Løvland til NRK i 2015.

Nocturne var nesten heilt instrumental, med to korte vers på til saman 24 ord. Trass den utradisjonelle stilen vann «Nocturne» Melodi Grand Prix på NRK Marienlyst laurdag 1. april 1995.

## Eurovision Song Contest
Skepsisen var til stades også i forkant av den internasjonale finalen i Dublin 13. mai 1995. Blant anna meinte svenskane at «Nocturne» ikkje var nokon song. Han fekk heller inkje poeng frå den svenske juryen, men vann likevel Eurovision Song Contest med 148 poeng. Dette var den andre sigeren til Noreg i Eurovision Song Contest.

Secret Garden bestod av [olf Løvland og den irske musikaren Fionnuala Sherry. Både i den norske og internasjonale finalen var duoen forsterka med songaren Gunnhild Tvinnereim, kjend frå Oslo Gospel Choir, fløytespelaren Hans Fredrik Jacobsen og den svenske nøkkelharpespelaren Åsa Jinder med på scena.

## Om songen
Teksta til songen består av berre 24 ord, og mykje av songen vert utgjord av instrumentalparti for fiolin av Fionnuala Sherry. Teksta går som følgjer:

## Utgjevingar
«Nocturne» vart utgjeven på singel og var òg på albumet *Songs from a Secret Garden*, utgjeve i 1995. Countryhumor-gruppa Dusty Cowshit gav ut ein humoristisk versjon av songen i 1996.

### Shrek-versjon (2001)
Melodien til «Nocturne» har truleg òg vore inspirasjonskjelde til songen «Fairytale». Denne songen var ein del av lydsporet til den fyrste Shrek-filmen i 2001, der Harry Gregson-Williams og John Powell var oppførte som låtskrivarar. Songen var òg med på albumet *Shrek: Original Motion Picture Score*, utgjeve 4. desember 2001.

### Seinare
Secret Garden gav ut ein ny versjon med ny tekst på albumet Inside I'm Singing i 2007, med Anne Takle på vokal.

Ved framsyningar etter rundt 2015 er den opphavlege vokalisten Gunnhild Tvinnereim vorte bytte med .

## Listeplasseringar
«Nocturne» kom aldri inn på VG-lista, men tok seg inn på singellistene i fleire europeiske land – blant anna Sverige som ikkje gav «Nocturne» eit einaste poeng i Eurovision Song Contest.

## Referansar

**Denne artikkelen bygger på «[[:nb:Nocturne (sang)|Nocturne (sang)]]» frå ,  den 30. desember 2021.*
Verdscupen i alpine greiner 2013/Menn

**Verdscupen i alpine greiner for menn i 2013**-sesongen tok til 28. oktober 2012 i Sölden i Austerrike og vart avslutta 17. mars 2013 i Lenzerheide i Sveits. Turneringa omfatta 34 individuelle tevlingar og ei tevling for lag. Tevlingane fordelte seg på 9 slalåmrenn, 8 storslalåmrenn, 5 super-g-renn, 8 utforrenn, 2 parallellrenn og 2 superkombinasjonstevlingar. Ei lagtevling for menn/kvinner fann stad mot slutten av sesongen.

Marcel Hirscher frå Austerrike vann det største FIS-trofeet for andre året i rad. Norske Aksel Lund Svindal kom på andreplass i turneringa, storslalåm-spesialisten Ted Ligety frå USA var nummer 3.

## Samanlagt

### Slalåm

### Storslalåm

### Super-g

### Utfor

### Superkombinasjon

## Kjelder

**Denne artikkelen bygger på «[[:de:Alpiner Skiweltcup 2012/13|Alpiner Skiweltcup 2012/13]]» frå ,  den 31. desember 2021.*
Lənkəran

**Lənkəran** (aserbajdsjansk, på russisk Ленкорань, **Lenkoran**) er ein by i sørlege Aserbajdsjan ved breidda av Kaspihavet. Han er administrasjonssenter i distriktet Lənkəran, men byen utgjer eit eige distrikt som er uavhengig av distriktet rundt han. I 2014 hadde byen  51&nbsp;300 innbyggjarar.

## Kjelder

**Denne artikkelen bygger på «[[:no:Lənkəran|Lənkəran]]» frå ,  den 1. januar 2022.*
Eirik Aksel Larsen

**Eirik Aksel Larsen** () var den fyrste leiaren i Noregs Student- og Elevmållag, seinare Norsk Målungdom, frå 1961 til 1962. Han var frå Verdal i Trøndelag, og budde i Levanger dei siste åra. Han var lektor på Levanger vidaregåande skole til han vart pensjonist.

## Kjelder
Verdscupen i alpine greiner 2014/Menn

**Verdscupen i alpine greiner for menn i 2014**-sesongen tok til 27. oktober 2013 i Sölden i Austerrike og vart avslutta 16. mars 2014 i Lenzerheide i Sveits. Turneringa omfatta 34 individuelle tevlingar og to tevlingar for lag. Tevlingane fordelte seg på 9 slalåmrenn, 8 storslalåmrenn, 6 super-g-renn, 9 utforrenn og 2 superkombinasjonstevlingar. To lagtevlingar for menn/kvinner fann også stad.

Marcel Hirscher frå Austerrike steig til topps i FIS-turneringa for tredje året i rad. Norske Aksel Lund Svindal kom som året før på andreplass, medan franske Alexis Pinturault inntok tredjeplassen.

## Samanlagt

### Slalåm

### Storslalåm

### Super-g

### Utfor

### Superkombinasjon

## Kjelder

**Denne artikkelen bygger på «[[:de:Alpiner Skiweltcup 2013/14|Alpiner Skiweltcup 2013/14]]» frå ,  den 2. januar 2022.*
Francesco Gabbani

**Francesco Gabbani** () er ein italiensk songar og låtskrivar. Han vart kjend i Italia etter å vunne nykommarklassen i San Remo-festivalen i 2016 med songen «Amen». I 2017 vann han klassen for etablerte artistar i same tevlinga med «Occidentali's Karma», som òg var det italienske bidraget i Eurovision Song Contest i Kyiv 13. mai 2017.

## Karriere

Gabbani slapp sitt debutalbum *Greitist Iz* i 2010 og fekk kontrakt med plateselskapet BMG i 2015 . Året etter deltok han i San Remo-festivalen, arrangert av den italienske kringkastaren RAI. Der vann han nykommarklassen med «Amen». Han mottok òg kritikarprisen for songen.

«Amen» vart sloppen som singel og vart òg inkludert på albumet *Eternamente ora*. I 2016 komponerte han soundtracket til den italienske komedien *Poveri ma ricchi*, regissert av Fausto Brizzi.

I 2017 var Gabbani tilbake i San Remo-festivalen, denne gongen i klassen for etablerte artistar. Der deltok han med «Occidentali's Karma» som enda med å vinne tevlinga laurdag 11. februar. Etter sigeren stadfesta han og RAI at songen skulle representere Italia i Eurovision Song Contest 2017. Der enda songen på ein sjetteplass.

I 2019 gav Gabbani ut singelen «È un'altra cosa», den fyrste singelen frå hans fjerde album *Viceversa*. I 2020 deltok Gabbani på ny i San Remo-festivalen med songen «Viceversa». Gabbani og songen «Viceversa» enda på andreplass, bak Diodato og songen «Fai rumore». Singelen «Viceversa» nådde ein andreplass på den italienske singlelista og vart sertifisert med platina av Federazione Industria Musicale Italiana (FIMI).

## Diskografi
Under er eit oversyn over singlar og album som Gabbani har gjeve ut:

### Album

* *Greitist Iz* (2013)
* *Eternamente ora* (12. februar 2016)
* *Magellano* (28. april 2017)
* *Viceversa* (14. februar 2020)

### Singlar

## Referansar

**Denne artikkelen bygger på «[[:nb:Francesco Gabbani|Francesco Gabbani]]» frå ,  den 30. desember 2021.*
San Francisco av Tor Endresen

**«San Francisco»** er ein norsk popsong som vann Melodi Grand Prix 1997, og som så var det norske bidraget til Eurovision Song Contest same år. Der enda songen på delt sisteplass med 0 poeng. Songen var skriven av Tor Endresen og Arne Myksvoll, og vart framført av Tor Endresen. 

## Melodi Grand Prix
«San Francisco» var eit av åtte bidrag som vart plukka ut til å delta i Melodi Grand Prix på NRK Marienlyst i Oslo laurdag 8. februar 1997. I finalen var «San Francisco» det sjuande bidraget ut på scena, og låten vann både jury- og telefonavrøystinga. Dette var fyrste gong ein Melodi Grand Prix-vinnar vart kåra av telefonrøyster under sjølve sendinga. 

«San Francisco» var det åttande bidraget til Tor Endresen i Melodi Grand Prix, og den var første og til no einaste sigeren til Endresen i tevlinga. Sigeren gjorde at Endresen fekk representere Noreg i Eurovision Song Contest 1997 i Dublin i Irland 3. mai. 

## Eurovision Song Contest
I Dublin var «San Francisco» det tredje bidraget på scena – etter Tyrkia, og før Austerrike. I avrøystinga kom Noreg på delt 24. og sisteplass saman med Portugal, og begge bidraga fekk ikkje eit einaste poeng. Dette var den åttande sisteplassen til Noreg og fjerde gongen Noreg fekk null poeng i Eurovision Song Contest til då.

## Om songen
«San Francisco» er ein poplåt som skildrar San Francisco under hippietida, med referansar til artistar som Jimi Hendrix og John Lennon, og til songtitlar som «California Dreamin'» og «Blowin' in the Wind».

«San Francisco» vart spela inn som CD-singel, men denne var berre for promotering og vart aldri gjeven ut for sal. Songen var likevel med på plata til Endresen *De aller beste*, som vart gjeven ut i 1997. «San Francisco» låg på Norsktoppen i seks veker våren 1997, med ein sjetteplass som beste notering.

Ein sterkt omarbeidd versjon av songen vart òg utgjeven på singel av gruppa Penthouse Playboys. Dei deltok òg i den norske finalen i 1997 og vart nummer fire. Deira versjon vart gjeven ut før den internasjonale finalen i 1997, og frontfiguren til gruppa Jens Pikenes forklarte utgjevinga med følgjande: «Både låten og arrangementet trengte hjelp fra profesjonelt hold. Som gode patrioter ønsker vi at nasjonens utsendte skal nå så høyt som mulig i Dublin, og har laget en versjon som Tor kan la seg inspirere av. Han bør se dette som en sjenerøst gest fra gode kolleger.» Heller ikkje denne versjonen kom inn på VG-lista.

## Referansar

**Denne artikkelen bygger på «[[:nb:San Francisco (Tor Endresen-sang)|San Francisco (Tor Endresen-sang)]]» frå ,  den 31. desember 2021.*
Natrona County

**Natrona County** er eit fylke sentralt i den USA-amerikanske delstaten Wyoming. Kring 80&nbsp;000 menneske bur i fylket, som dekker ei 3&nbsp;920 km² stor flate. Fylkessetet ligg i byen Casper.

Fylket vart skipa i 1888 og har ei over hundre år lang soge prega av cowboy-kultur og tidleg olje-bonanza.

## Kjelder

**Denne artikkelen bygger på «[[:en:Natrona County, Wyoming|Natrona County, Wyoming]]» frå ,  den 2. januar 2022.*  

## Bakgrunnsstoff

*
Kapp Agulhas

**Kapp Agulhas** i Sør-Afrika er det sørlegaste punktet på det afrikanske kontinentet. Namnet kjem frå det portugisiske ordet for 'nåler', på grunn av steinformasjonane som, kombinert med dei uvanlege vêrforholda som blir skapte her fordi Indiahavet og Atlanterhavet møter kvarandre her, har senka mange skip.

## Galleri

Agulhas.jpg|Ein markør ved Kapp Agulhas viser den offisielle delelinja mellom Atlanterhavet og Indiahavet.
Cape Agulhas, South Africa (3225142651).jpg|Markøren ved Kapp Agulhas 
Cape Agulhas Lighthouse-1849. Most Southern lighthouse on the continent of Africa. Second oldest lighthouse in South Africa. 08.JPG|Fyret på Kapp Agulhas
Cape Agulhas Lighthouse - South Africa (13635322703).jpg|Gallionsfigur av Daisy Rowe, dotter av fyrbøtaren ved Kapp Agulhas


## Kjelder

**Denne artikkelen bygger på «[[:nb:Kapp Agulhas|Kapp Agulhas]]» frå ,  den 2. januar 2022.*  

## Bakgrunnsstoff

*Cape Agulhas nasjonalpark, sanparks.org
Mosambikkanalen

**Mosambikkanalen** (portugisisk *Canal de Moçambique*, fransk *canal du Mozambique*, engelsk *Mozambique Channel*) er sundet mellom Madagaskar og Mosambik, og er rekna som ein del av Indiahavet. Kanalen er 460 km brei på det smalaste punktet sitt mellom Angoche i Mosambik og Tambohorano på Madagaskar.

Det djupaste punktet i kanalen ligg 230 km frå kysten av Mosambik, og er på 3 292 meter.

## Øyar i kanalen
### Øyar som høyrer til Komorane
*Grande Comore
*Mohéli
*Anjouan

### Øyar som høyrer til Frankrike
*Mayotte
*Glorieusesøyene
*Juan de Nova
*Europaøya
*Bassas da India

## Kjelder

**Denne artikkelen bygger på «[[:nb:Mosambikkanalen|Mosambikkanalen]]» frå ,  den 2. januar 2022.*
Lake Washington

**Lake Washington** er ein amerikansk innsjø som ligg austom byen Seattle. Vest for Lake Washington ligg byane Bellevue, Kirkland og Redmond, som det er muleg å køyra til via bruer over sjøen. 

Lake Washington husa tidlegare ein større base for undervassbåtar som kunne segla ut i Puget Sound via ein kanal som deler Seattle på tvers, og derfrå vidare ut i sjølve Stillehavet. Samstundes har basen lege godt beskytta, då dette er einaste veg inn og ut. Basen er i dag eit rekreasjonsområde for innbyggjarane i Seattle, der det blant anna er muleg å bada i Lake Washington. Men vatnet kan vera iskaldt, ettersom det kjem som smeltevatn om sommaren frå dei nærliggande  Kaskadefjella.

## Kjelder

**Denne artikkelen bygger på «[[:da:Lake Washington|Lake Washington]]» frå ,  den 2. januar 2022.*  
 

## Bakgrunnsstoff
Likviditetsfelle

Ei **likviditetsfelle** er eit spesialtilfelle som blir skildra i keynesiansk økonomi. I ei likviditetsfelle gjev ikkje tilførsel av pengar frå sentralbanken til det private banksystemet lågare renter. Ei likviditetsfelle er forårsaka av at folk hamstrar pengar av di dei ventar ei negativ hending, som til dømes deflasjon, fallande etterspurnad eller krig.  I ei likviditetsfelle er dei korte rentene låge og ei endring i basispengemengda fører ikkje til endringar i det generelle prisnivået. 

## Kjelder

**Denne artikkelen bygger på «[[:nb:Likviditetsfelle|Likviditetsfelle]]» frå ,  den 2. januar 2022.*  
 

## Bakgrunnsstoff
* Gauti H. Eggertsson, 2008. "liquidity trap"  *[[The New Palgrave Dictionary of Economics]] Online*, 2nd Edition.
* John Maynard Keynes,  1936. *[[The General Theory of Employment, Interest and Money]]*. Macmillan.
Marknadsoperasjon

**Marknadsoperasjonar** (engelsk: *open market operations*) er metodane til ein sentralbank for å auka eller minka basispengemengda («pengemengda til bankane») gjennom kjøp og sal av verdipapir (gjeldsbrev), til dømes statsobligasjonar. Sentralbanken opprettar pengar ved kjøp og dimed aukar basispengemengda, medan ved sal vil pengane som kjem inn til sentralbanken bli tekne ut av sirkulasjon og basispengemengda minkar. Auka basispengemengd vil normalt senka rentene til bankane medan redusert basispengemengd vil heva dei.

Marknadsoperasjonar og fastsetting av rentenivåa på lånetenestene til sentralbanken (til dømes styringsrenta) er metodane ein sentralbank har for å regulera pengemengda. Sentralbanken kan berre regulera og ikkje styra då auke eller minking i pengemengda er styrt av kor mykje publikum og staten låner i høve til nedbetalingar. Den viktigaste faktoren her er utlånsrenta til bankane, og det er den sentralbanken fokuserer på å styra. Auke i pengemengda gjev utslag i verdien av valutaen i høve til andre valutaer, inflasjon (prisstiging) i konsumprodukt, og har i periodar gjeve sterk auke i prisane i investeringsmarknader som bumarknaden og aksjemarknaden.

## Kjelder

**Denne artikkelen bygger på «[[:nb:Markedsoperasjoner|Markedsoperasjoner]]» frå ,  den 2. januar 2022.*  
 

## Bakgrunnsstoff
* Markedsoperasjoner (Store norske leksikon)
* Marknadsoperasjonar (Norges Bank)
* Forskrift om bankers adgang til lån og innskudd i Norges Bank mv. (Lovdata)
Agflasjon

**Agflasjon** er inflasjon som følgje av ein auke i prisane på råvarer frå landbruket. Denne prisauken er i stor grad ført over på forbrukar som følgje av høgare matvareprisar. Omgrepet vart først brukt under matvareprisauken mellom 2007 og 2008 og er ein kombinasjon av orda agrikultur (landbruk) og inflasjon. 

Prisauken vert ofte ført vidare til konsumentane, men kan òg absorberast i grossistledd. Ei årsak til agflasjon dei siste åra er den aukande produksjonen av biobrensel som har ført til at fleire jordbruksprodukt, som soyabønner og mais, ikkje vert selde som mat, noko som fører til auka priser på matprodukta.

## Kjelder

**Denne artikkelen bygger på «[[:nb:Agflasjon|Agflasjon]]» frå ,  den 2. januar 2022.* 
*** oppgav desse kjeldene:*
Lynn Canal

**Lynn Canal** er en fjord på sørkysten av Alaska i USA. Han dannar den inste delen av sundet Chatham Strait. Lynn Canal er omtrent 140 kilometer lang og 10-15 kilometer brei. Han har ei maksimalt djupne på 610 meter, og er den djupaste fjorden i Nord-Amerika utanfor Grønland.

## Kjelder

**Denne artikkelen bygger på «[[:nb:Lynn Canal|Lynn Canal]]» frå ,  den 2. januar 2022.*
Larimer County

**Larimer County** er eit fylke nord i den USA-amerikanske delstaten Colorado. Nordgrensa til fylket er delstatsgrense mot Wyoming. Flatevidda til Larimer County er 6&nbsp;820 km² og folketalet har nådd 359&nbsp;000. Fylket vart grunnlagt i 1861 og byen Fort Collins hyser fylkesadminstrasjonen.

## Kjelder

**Denne artikkelen bygger på «[[:en:Larimer County, Colorado|Larimer County, Colorado]]» frå ,  den 3. januar 2022.*  

## Bakgrunnsstoff

*
Montrose County

**Montrose County** er eit fylke sørvest i den USA-amerikanske delstaten Colorado. Vestgrensa til fylket er delstatsgrense mot Utah. Flatevidda til Montrose County er 5&nbsp;810 km², over 42&nbsp;000 menneske bur i fylket.

 

Fylket vart grunnlagt i 1883. Fylkesadministrasjonen held til i byen Montrose.

## Kjelder

**Denne artikkelen bygger på «[[:en:Montrose County, Colorado|Montrose County, Colorado]]» frå ,  den 3. januar 2022.*  

## Bakgrunnsstoff

*
Vaskemaskin

**Vaskemaskin** er ein type kvitevare utforma for å vaska klede. Den vanlegaste typen vaskemaskin (for hushald) brukar vatn, vaskemiddel og eventuelt tøymjuknar til dette. Den første vaskemaskina ein kjenner til blei bygd i 1851, men ein serieproduserte ikkje slike maskinar før på 1920-talet. Vaskemaskinar til hushaldsbruk blei vanlege i norske heimar etter andre verdskrigen.

**Industrielle vaskemaskinar** blir brukte i industrien og er gjerne større og meir kompliserte enn dei til hushald. Ein kan bruka dei både til å vaska tøy og andre typar artiklar.

## Hygiene
For å oppnå eit tilstrekkeleg hygienenivå (termisk desinfeksjon) når ein vaskar tekstilar som blir nytta på kjøkken, har Mattilsynet gjeve føring om å nytta eit program med ein temperatur på minimum 65 °C.  I praksis tyder det ofte 95 °C då mange vaskemaskiner ikkje har temperaturinnstillingar mellom 60 og 95 °C.

## Montering
I motsetnad til oppvaskmaskinar har dei fleste klesvaskemaskinar ikkje vasslås. Dei fleste forsikringsselskap krev difor at klesvaskemaskinar skal monterast på våtrom for å unngå vasskade i romma dersom det skulle oppstå ein feil med klesvaskemaskinen.

## Brannfare
Både vaskemaskinar og oppvaskmaskinar inneheld mykje brennbart materiale, og det blir ikkje rådd til å setja dei i gang utan at ein er heime og våken. Det kan oppstå eksplosive brannar som kan forårsaka husbrann, sjølv om vaskemaskinen står på eit rom der golv, vegger og tak er dekte med betong eller gips.

## Sjå òg

* Vrimaskin
* Tørketrommel
* Klesbrettemaskin
* Oppvaskmaskin
* Tørkeskap

## Kjelder

**Denne artikkelen bygger på «[[:nb:Vaskemaskin|Vaskemaskin]]» frå ,  den 3. januar 2022.*  
 

## Bakgrunnsstoff
Kunstløp under Vinter-OL 2002

**Kunstløp under Vinter-OL 2002** vart avvikla i dagane frå 9. til 21. februar i ein ishall i Salt Lake City. 27 kvinner og 28 karar deltok i enkeltløpa, 20 par deltok i parløp og 24 par i isdans. Ingen norske utøvarar var kvalifisert/påmeld.

### Kvinner





### Karar





### Parløp





### Isdans





## Kjelder

**Denne artikkelen bygger på «[[:de:Olympische Winterspiele 2002/Eiskunstlauf|Olympische Winterspiele 2002/Eiskunstlauf]]» frå ,  den 4. januar 2022.*
Verdscupen i alpine greiner 2015/Menn

**Verdscupen i alpine greiner for menn i 2015**-sesongen tok til 26. oktober 2014 i Sölden i Austerrike og vart avslutta 22. mars 2015 i Méribel i Frankrike. Turneringa omfatta 37 individuelle tevlingar og to tevlingar for lag. Tevlingane fordelte seg på 10 slalåmrenn, 8 storslalåmrenn, 7 super-g-renn, 10 utforrenn og 2 superkombinasjonstevlingar. Ei lagtevling for menn/kvinner fann også stad.

Marcel Hirscher frå Austerrike steig til topps i FIS-turneringa for fjerde året i rad. Norske Kjetil Jansrud kom på andre- og franske Alexis Pinturault på tredjeplassen.

## Samanlagt

### Slalåm

### Storslalåm

### Super-g

### Utfor

### Superkombinasjon

## Kjelder

**Denne artikkelen bygger på «[[:de:Alpiner Skiweltcup 2014/15|Alpiner Skiweltcup 2014/15]]» frå ,  den 3. januar 2022.*
San Diego County

**San Diego County** er eit fylke lengst sør i den USA-amerikanske delstaten California. Fylket, som ligg langs Stillehavet og i sør grensar mot staten Mexico, har ikring 3,3, millionar ibuarar. Flatevidda er 11&nbsp;720 km², av dette er 830&nbsp;km² vatn. 

Fylket vart grunnlagt i 1850 og vert styrt frå byen San Diego. 

## Kjelder

**Denne artikkelen bygger på «[[:en:San Diego County, California|San Diego County, California]]» frå ,  den 4. januar 2022.*  

## Bakgrunnsstoff

*
Falske vener

**Falske vener** er ord på ulike språk som likner kvarandre i form, men har ulik tyding. Slike ordpar finn ein gjerne i språk som har språkleg eller kulturell slektskap, slik at mange ord der både er like og har lik tyding, men nokre ord har ulik tyding, til dømes fordi tydinga har utvikla seg ulikt på dei ulike språka, eller fordi dei har ulike lånord. Falske vener kan vera eit problem i samband med språklæring, der ein ikkje har fullstendig oversikt over tydingane til orda på eit andrespråk, tolking og omsetjing, der ein kan oversjå feiltolkingar.

Det finst fleire falske vener på bokmål og nynorsk. Bokmålsordet «uttalelse», som kan visa til ei 'uttrykt meining' eller ein  'resolusjon', kan omsetjast feil til nynorsk som «uttale» der eit ord som «fråsegn» ville vore rettare. Eit døme på falske vener mellom norsk og svensk er svensk *glass* (lånord frå fransk *glace*), som tyder 'is(krem)', ikkje 'glas', på norsk.

Svensk *grundlag* kan minna om norsk «grunnlag», men tyder 'grunnlov'.
Dansk *grine* tyder 'å le', men på norsk tyder det å grina eller gråta.

Døme på norsk og engelsk kan vera norsk nikkers (lånord frå engelsk *knickers* eller *knickerbockers*), som tyder knebukse, og engelsk *knickers*, som no berre tyder 'underbukse'. 

Eit døme på falske vener på norsk og fransk er «ortofoni», som på norsk viser til skriftspråk tufta på lydrett nedskriving av ord, medan fransk *orthophonie* viser til 'logopedi'.

## Kjelder
Los Angeles County

**Los Angeles County** er eit fylke i sørdelen av den USA-amerikanske delstaten California. Fylket, som ligg langs Stillehavet, er 12&nbsp;310 km² stort, av dette er 1790 km² dekt av vatn. Med 10,01 millionar ibuarar er fylket det mest folkerike i heile USA.

Fylket vart grunnlagt i 1850. Fylkesadministrasjonen har sete i byen Los Angeles. Palmdale, Pasadena og Santa Monica er større byar i fylket.

## Kjelder

**Denne artikkelen bygger på «[[:en:Los Angeles County, California|Los Angeles County, California]]» frå ,  den 5. januar 2022.*  

## Bakgrunnsstoff

*
Kapp Leeuwin

**Kapp Leeuwin** er det sørvestlegaste punktet i Australia. Det ligg i delstaten Western Australia.

Det finst nokre små øyar og klipper – St. Alouarn-øyane – som går lenger mot sør. Den næraste busetnaden er byen Augusta med rundt 1000 innbyggjarar.

I Australia blir Kapp Leeuwin rekna som punktet der Indiahavet møter Sørishavet, sjølv om dei fleste andre land og Den internasjonale hydrografiske organisasjonen reknar byrjinga av Sørishavet til å først ligga sør for 60°S breiddegrad.

Det fyrste skipet ein kjenner til som vitja området er det nederlandsk skipet «Leeuwin» ('Løvinna'), som kartla kystområdet i 1622. Neset er kalla opp etter dette skipet, av den britiske navigatøren og kartografen Matthew Flinders i 1801. Flinders var den første som segla heile vegen rundt Australia. Bukta austom det vesle neset – Flindersbukta – er kalla opp etter Matthew Flinders sjølv.

Fyrtårnet på neset er bygt av kalkstein og oppført i 1896. Det er 39 m høgt, med ein base 59 m over havnivå. Fyret var betent manuelt fram til 1982.

Området kring fyrtårnet er naturpark og består av heilandskap og tjukt kratt. Det er habitat for eit stort tal plante- og fugleartar.

## Sjå òg
*Leeuwinstraumen

## Kjelder

**Denne artikkelen bygger på «[[:da:Kap Leeuwin|Kap Leeuwin]]» frå ,  den 6. januar 2022.*
Den internasjonale hydrografiske organisasjonen

**Den internasjonale hydrografiske organisasjonen** (IHO, fransk *Organisation hydrographique internationale*, engelsk *International Hydrographic Organization*) er ein mellomstatleg organisasjon som arbeider med hydrografi, sjøkartsaker og marine miljøsaker. Han blei skipa  i 1921 med namnet Det internasjonale hydrografiske byrået og har hovudkontor i Monaco.

Organisasjonen har status som permanent observatør i SN si hovudforsamling.

81 land er med i IHO. Noreg er representert av Kartverket i arbeidet til organisasjonen.

## Medlemsland

*Algerie
*Argentina 
*Australia
*Bahrain
*Bangladesh
*Belgia
*Brasil
*Canada
*Chile 
*Colombia 
*Cuba 
*Danmark
*Dei sameinte arabiske emirata
*Den demokratiske republikken Kongo
*Den dominikanske republikken
*Ecuador 
*Egypt 
*Estland
*Fiji 
*Filippinane
*Finland
*Frankrike
*Guatemala
*Hellas
*India 
*Indonesia 
*Iran 
*Irland
*Island
*Italia
*Jamaica 
*Japan 
*Kamerun
*Kina
*Kroatia
*Kuwait 
*Kypros
*Latvia 
*Malaysia 
*Marokko
*Mauritius 
*Mexico 
*Monaco 
*Mosambik
*Myanmar
*Nederland
*New Zealand 
*Nigeria
*Nord-Korea
*Norge
*Oman 
*Pakistan 
*Papua Ny-Guinea 
*Peru 
*Polen
*Portugal 
*Qatar 
*Romania 
*Russland
*Saudi-Arabia 
*Serbia 
*Singapore 
*Slovenia 
*Spania
*Sri Lanka 
*Storbritannia
*Surinam 
*Sverige
*Syria
*Sør-Afrika
*Sør-Korea
*Thailand 
*Tonga 
*Trinidad og Tobago 
*Tunisia 
*Tyrkia
*Tyskland
*Ukraina
*Uruguay 
*USA
*Venezuela

## Kjelder

**Denne artikkelen bygger på «[[:nb:Den internasjonale hydrografiske organisasjon|Den internasjonale hydrografiske organisasjon]]» frå ,  den 6. januar 2022.*  
 
## Bakgrunnsstoff
*
Verdscupen i alpine greiner 2016/Menn

**Verdscupen i alpine greiner for menn i 2016**-sesongen tok til 25. oktober 2015 i Sölden i Austerrike og vart avslutta 20. mars 2016 i St. Moritz i Sveits. Turneringa omfatta 44 individuelle tevlingar og ei tevling for lag. Tevlingane fordelte seg på 10 slalåmrenn, 10 storslalåmrenn, 8 super-g-renn, 11 utforrenn og 3 superkombinasjonstevlingar og 2 parallellrenn. Ei lagtevling for menn/kvinner fann også stad.

Marcel Hirscher frå Austerrike steig til topps i FIS-turneringa for femte året i rad. Norske Henrik Kristoffersen kom på andreplass og franske Alexis Pinturault på tredjeplassen.

## Samanlagt

### Slalåm

### Storslalåm

### Super-g

### Utfor

### Superkombinasjon

## Kjelder

**Denne artikkelen bygger på «[[:de:Alpiner Skiweltcup 2015/16|Alpiner Skiweltcup 2015/16]]» frå ,  den 5. januar 2022.*
Orange County i California

**Orange County** er eit fylke i sørdelen av den USA-amerikanske delstaten California. Fylket, som ligg langs Stillehavet, har ikring 3,2 millionar ibuarar. Flatevidda er 2&nbsp;460 km², der om lag 410 km² er dekt av vatn.

Fylket vart grunnlagt i 1889. Fylkesadministrasjonen har sete i byen Santa Ana.

## Kjelder

**Denne artikkelen bygger på «[[:en:Orange County, California|Orange County, California]]» frå ,  den 5. januar 2022.*  

## Bakgrunnsstoff

*
Kunstløp under Vinter-OL 2006

**Kunstløp under Vinter-OL 2006** vart avvikla i dagane frå 11. til 23. februar i hallen Torino Palavela i Torino. 29 kvinner og 30 karar deltok i enkeltløpa, 20 par deltok i parløp og 24 par i isdans. Ingen norske utøvarar var kvalifisert/påmeld.

### Kvinner





### Karar





### Parløp





### Isdans





## Kjelder

**Denne artikkelen bygger på «[[:de:Olympische Winterspiele 2006/Eiskunstlauf|Olympische Winterspiele 2006/Eiskunstlauf]]» frå ,  den 7. januar 2022.*
Palm Beach County

**Palm Beach County** er eit fylke i den søraustre delen av den USA-amerikanske delstaten Florida.

Fylket, som ligg langs Atlanterhavet, er 6&nbsp;170 km² stort, av dette er 1070 km² dekt av vatn. I fylket bur om lag 1,5 millionar menneske. Landbruk er hovudnæring i fylket.

Fylket vart grunnlagt i 1909. Fylkesadministrasjonen har sete i byen West Palm Beach.

## Kjelder

**Denne artikkelen bygger på «[[:en:Palm Beach County, Florida|Palm Beach County, Florida]]» frå ,  den 7. januar 2022.*
Verdscupen i alpine greiner 2017/Menn

**Verdscupen i alpine greiner for menn i 2017**-sesongen tok til 23. oktober 2016 i Sölden i Austerrike og vart avslutta 19. mars 2017 i Aspen i USA. Turneringa omfatta 36 individuelle tevlingar og ei tevling for lag. Tevlingane fordelte seg på 10 slalåmrenn, 8 storslalåmrenn, 6 super-g-renn, 8 utforrenn og 2 superkombinasjonstevlingar og 2 parallellrenn. Ei lagtevling for menn/kvinner fann også stad.

Marcel Hirscher frå Austerrike steig til topps i FIS-turneringa for sjette året i rad. På plassane bak kom dei norske utøvarane Kjetil Jansrud og Henrik Kristoffersen.

## Samanlagt

### Slalåm

### Storslalåm

### Super-g

### Utfor

### Superkombinasjon

## Kjelder

**Denne artikkelen bygger på «[[:de:Alpiner Skiweltcup 2016/17|Alpiner Skiweltcup 2016/17]]» frå ,  den 8. januar 2022.*
Zappa Records

**Zappa Records** er eit amerikansk plateselskap basert i Los Angeles som blei skipa av Frank Zappa i 1977. Det var hovudsakleg ikkje aktivt på 1980- og 1990-talet, men blei gjort aktivt att i 2006 av Zappa Family Trust.

## Bakgrunnsstoff
*
Peoria County

**Peoria County** er eit fylke i den USA-amerikanske delstaten Illinois. Fylket dekker eit areal på 1630 km². Om lag 180&nbsp;000 menneske bur i fylket. 

Fylket vart grunnlagt i 1825. Administrasjonssenteret ligg i byen Peoria.

## Kjelder

**Denne artikkelen bygger på «[[:en:Peoria County, Illinois|Peoria County, Illinois]]» frå ,  den 9. januar 2022.*  

## Bakgrunnsstoff

*